stanford-oval/wikipedia huggingface dataset:
Robert Hägg

| Robert Hägg |
| --- | --- |

Henkilötiedot
Syntynyt: 8. helmikuuta 1995 (ikä 29) Uppsala, Ruotsi
Kansalaisuus:   Ruotsi
Jääkiekkoilija
Lempinimi:  Robban
Pelipaikka:  puolustaja
Maila:  vasen
Pituus:  188 cm
Paino:  93 kg
Seura
Seura:  Anaheim Ducks
Sarja:  NHL
Pelinumero:  18
Pelaajaura
Pääsarjaura:  2012–
Aik. seurat:  Gimo IF (Ruotsi II) Tierps HK (Ruotsi I) MODO Hockey (SEL/SHL) Adirondack Phantoms (AHL) Lehigh Valley Phantoms (AHL)   Philadelphia Flyers (NHL) Buffalo Sabres (NHL)   Florida Panthers (NHL)   Detroit Red Wings (NHL)
NHL-varaus:  41. varaus, 2013 Philadelphia Flyers
Robert Pär Marcus Hägg (s. 8. helmikuuta 1995 Uppsala, Ruotsi) on ruotsalainen jääkiekkopuolustaja, joka pelaa NHL-joukkue Anaheim Ducksin organisaatiossa. Elite Prospects -sivuston mukaan hän on pelityyliltään kahden suunnan puolustaja. The Hockey News -verkkolehden mukaan Häggin vahvuuksiin kuuluu kiekonliikuttaminen, luistelu, alivoimapelaaminen, mailankäsittelytaidot, monipuolisuus ja kyky pelata isoja jääaikoja. Hän on sekä isokokoinen että vahva, mutta Häggin tulisi kuitenkin käyttää kokoaan enemmän ja saatava vielä lisää kokemusta miesten peleistä täyttääkseen potentiaalinsa. Hän ei ole myöskään täysin luontainen hyökkäyspään puolustaja.
Ura > Seuraura

Hägg on Gimo HC:n kasvatti. Hän pelasi Gimossa ensimmäiset miesten pelinsä vain 13-vuotiaana Ruotsin II-divisioonassa kaudella 2008–2009. Kaudeksi 2010–2011 Hägg siirtyi sarjatasoa ylemmäs I-divisioonan Tierps HK:hon, joista hän siirtyi kuitenkin kesken kauden MODO Hockeyn junioreihin. Hägg voitti pelipaikastaan huolimatta U16 SM:n syöttöpörssin sekä puolustajien pistepörssin tehoilla 2+13=15. Hän voitti kauden päätteeksi hopeaa ja palkittiin sarjan parhaana puolustajana.
Kaudella 2012–2013 Hägg toimi MODO:n J20-junioreiden kapteenina ja oli joukkueen tehokkain puolustaja tehoilla 11+13=24, joilla hän jakoi J20 SuperElitin puolustajien pistepörssin seitsemännen sijan Malmö Redhawksin Eric Backmanin kanssa. Hägg voitti kauden päätteeksi hopeaa ja palkittiin sarjan parhaana puolustajana. Hän vahvisti myös MODO:n J18-junioreita, joiden kapteenistoon Hägg kuului ja voitti hopeaa. Hän debytoi samalla kaudella myös seuran Elitserien-joukkueessa tehden 27 runkosarja- ja yhdessä playoff-ottelussa yhden syöttöpisteen.
Philadelphia Flyers varasi Häggin toisella kierroksella 41. pelaajana NHL:n varaustilaisuudessa 2013. SHL-kausi 2013–2014 oli hänelle ensimmäinen kokonainen Ruotsin pääsarjatasolla, jossa Hägg teki 50 runkosarja- ja kahdessa playoff-ottelussa tehot 1+5=6. Maaliskuussa 2014 hän teki kolmivuotisen tulokassopimuksen Philadelphia Flyersin kanssa. Hägg siirtyi samalla SHL-kautensa päätteeksi ns. amatööritry-out -sopimuksella AHL-joukkue Adirondack Phantomsin vahvuuteen. Kauden 2014–2015 hän aloitti Adirondackista Allentowniin muuttaneessa Lehigh Valley Phantomsissa, jossa Hägg pelasi koko kauden tehden 69 runkosarjaottelussa tehot 3+17=20.
Myös kauden 2016–2017 Hägg aloitti Lehigh Valley Phantomsin AHL-joukkueessa. Hän debytoi Philadelphia Flyersin NHL-joukkueessa runkosarjan päätöskierroksella 9. huhtikuuta 2017 Carolina Hurricanesia vastaan. Hägg sai ottelussa jääaikaa 21.19 minuuttia. Syksyn 2017 harjoitusleirin päätteeksi hän otti paikan Flyersin NHL-kauden 2017–2018 avauskokoonpanosta.
Syyskuussa 2020 Hägg teki kaksivuotisen jatkosopimuksen Flyersin kanssa.
Heinäkuussa 2021 Flyersin kauppasi Häggin, ensimmäisen kierroksen varausvuoron vuoden 2021 varaustilaisuudessa ja toisen kierroksen varausvuoron vuoden 2023 varaustilaisuudessa Buffalo Sabresiin vaihdossa Rasmus Ristolaiseen.
Maaliskuussa 2022 Sabres kauppasi Häggin Florida Panthersiin vaihdossa kuudennen kierroksen varausvuoroon vuodelle 2022.
Heinäkuussa 2022 Hägg teki vapaana agenttina Detroit Red Wingsin kanssa yksivuotisen ja 800 000 dollarin arvoisen sopimuksen.
Heinäkuussa 2023 Hägg teki vapaana agenttina Anaheim Ducksin kanssa yksivuotisen ja 775 000 dollarin arvoisen sopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ufa 2013 | jääkiekko |  |
|  Hopeaa | Malmö 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Břeclav 2012 | jääkiekko |  |
Hägg pelasi alle 20-vuotiaiden MM-kilpailuissa vuosina 2013, 2014 ja 2015, joista kaksi ensimmäistä turnausta päättyi hopeaan. Vuoden 2015 turnauksessa hän toimi Ruotsin varakapteenina. Valmennus valitsi Häggin joukkueensa turnauksen yhdeksi kolmesta parhaasta pelaajasta.
Hägg pelasi myös alle 18-vuotiaiden MM-kilpailuissa vuonna 2013, jolloin hän toimi Ruotsin varakapteenina. Hägg pelasi myös alle 18-vuotiaiden Ivan Hlinkan muistoturnauksessa vuonna 2012 voittaen pronssia sekä alle 19-vuotiaiden World Junior A Challengessa vuonna 2011. Hän pelasi myös World U-17 Hockey Challengessa vuonna 2012 ja oli tehoilla 2+4=6 turnauksen tehokkain puolustaja Yhdysvaltain Will Butcherin kanssa.
Muuta

Häggin isoveli Christian pelaa Hockeyettan-joukkue Mariestad BoIS HC:ssä.
Samsung Galaxy S III Mini

| Samsung i8190 Galaxy S III Mini |
| --- | --- |

Valmistaja:  Samsung Electronics
Julkaistu:  2012
Tuoteperhe:  Samsung Galaxy S
Käyttöverkot:  2G: GSM 850/900/1800/1900 MHz 3G: HSDPA 900/1900 /2100 MHz 
Mitat:  121,6 x 63 x 9,9 mm
Paino:  111.5g
Näyttö:  4" Super AMOLED
Näytön kuvatarkkuus:  800 x 480
Suoritin:  1 GHz ARM Cortex-A9
Keskusmuisti:  1 gigatavu
Flash-muisti:  8/16 gigatavua
Takakamera:  5 megapikseliä
Etukamera:  VGA
Radio:  FM-radio
Musiikkisoitin:  on
Valmiusaika:  450 h (2G) 430 h (3G)
Puheaika:  14,1 h (2G) 7,1 h (3G)
Käyttöjärjestelmä:  Android OS v4.1.2 (Jelly Bean) TouchWiz
Akku:  1500 mAh
Tiedonsiirto:  HSPA, Bluetooth 4.0+LE, Wi-Fi, Wi-Fi Hotspot, DLNA, Kies Air, USB 2.0 High-Speed
Liitännät:  microUSB, 3,5 mm kuulokeliitäntä
Muuta:  GPS, GLONASS
Infobox OKVirheellinen NIMI-arvo: 
Samsung Galaxy S III Mini (GT-I8190) on Samsung Electronicsin valmistama älypuhelin. Se tuli markkinoille marraskuussa 2012. Galaxy S III Minissä on 4 tuuman Super AMOLED kosketusnäyttö, 1 gigahertsin kaksiydinprosessori ja 1 gigatavu keskusmuistia.
Samsung Galaxy S III Mini on samankaltainen kuin Galaxy S III, erotuksena S III:ssa on isompi 4,8 tuuman Gorilla Glass näyttö ja 8 megapikselin kamera.
Galaxy S III Mini puhelimen seuraaja on Galaxy S4 Mini, joka tuli myyntiin heinäkuussa 2013.
Käännös suomeksi
Sacred Heart (Dion albumi)

| Sacred Heart Dio |
| --- | --- | --- |

Studioalbumin tiedot
 Äänitetty : 1985
 Julkaistu: 13. elokuuta 1985
 Tuottaja(t): Ronnie James Dio
 Tyylilaji: heavy metal
 Kesto: 38.26
 Levy-yhtiö: Warner Brothers
Dion muut julkaisut
| The Last in Line 1984 | Sacred Heart 1985 | Intermission 1986 |
Sacred Heart on Dion vuonna 1985 julkaisema kolmas albumi. Albumin tunnetuimmat kappaleet ovat "Rock'n'roll children" , "Sacred Heart" ja "Hungry for Heaven". Albumi oli Dion viimeinen alkuperäiskokoonpanon kanssa Vivian Campbellin lähdettyä yhtyeestä samana vuonna.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 15. lokakuuta 1985
Kappaleet

King of Rock and Roll – 3.49
Sacred Heart – 6.27
Another Lie – 3.48
Rock'n'Roll Children – 4.32
Hungry for Heaven – 4.10
Like the Beat of a Heart – 4.24
Just Another Day – 3.23
Fallen Angels – 3.57
Shoot Shoot – 4.20
Kokoonpano

Ronnie James Dio – laulu
Vivian Campbell – kitara
Jimmy Bain – basso
Vinny Appice – rummut
Claude Schnell – kosketinsoittimet
S-Bahn

Saksassa ja Sveitsissä käytetty S-Bahnin tunnus.
Itävallassa käytetty S-Bahnin tunnus.
S-Bahn on yleisnimitys, jolla tunnetaan monien saksalaisten, itävaltalaisten ja sveitsiläisten kaupunkien paikallisjunajärjestelmä. Nimitys on lyhenne saksan kielen sanasta Stadtschnellbahn (suom. nopea kaupunkijuna). Tunnetuin S-Bahn-järjestelmä on Berliinin S-Bahn. Myös muualla maailmassa on S-Bahnia vastaavia järjestelmiä, esimerkiksi Kööpenhaminan S-tog ja Pariisin RER.
S-Bahn-nimitys otettiin käyttöön vuonna 1930 Berliinissä, missä oli jo aikaisemmin käytetty epävirallista lyhennettä SS-Bahn.
S-Bahn-järjestelmille on tunnusomaista, että ne ovat kehittyneet rautateistä ja ovat edelleen monissa tapauksissa rautatieyhtiöiden hoidossa. Niille on usein muusta rautatieliikenteestä erilliset raiteet, ne kulkevat kaupunkialueilla usein tunneleissa, mutta kaupunkien ulkopuolella yleensä maan päällä. S-Bahnit muistuttavat monissa suhteissa metrojärjestelmiä. Ero metroon verrattuna saattaa olla pelkästään juridinen: S-Bahn-liikenne on rautateitä koskevien säännösten alaista, kun taas metroliikenteelle on omat säännöt.
Aiheesta muualla

Kuvia tai muita tiedostoja aiheesta S-Bahn Wikimedia Commonsissa
San Maurizio d’Opaglio

| San Maurizio d’Opaglio |
| --- | --- |
 San Maurizio d’Opaglio.
 San Maurizio d’Opaglio
 Koordinaatit: 45°46′20″N, 8°23′55″E 
Valtio:   Italia
Alue:  Piemonte
Maakunta:  Novara
Hallinto:  
 – Kaupunginjohtaja:  Diego Bertona
Pinta-ala:  
 – Maa:  8,51 km²
Korkeus:  370 (min. 290 - maks. 853) m
Väkiluku (2015):  3 050
 – Väestötiheys:  358 as./km²
Aikavyöhyke:  UTC+1
 – Kesäaika:  UTC+2
Postinumero:  28017
Suuntanumero(t):  0322
Infobox OKVirheellinen NIMI-arvo: 
San Maurizio d’Opaglio on kunta Pohjois-Italiassa Novaran maakunnassa Piemonten alueella. San Maurizio d’Opaglion naapurikunnat ovat Gozzano, Madonna del Sasso, Orta San Giulio, Pella ja Pogno.
S/S Frixos

S/S Frixos oli suomalainen turkulaisen Rederiaktiebolaget Argonautin omistama rahtilaiva, joka oli aikoinaan yksi Suomen suurimpia laivoja. Saksalainen sukellusvene U-30 upotti laivan ensimmäisen maailmansodan aikana 13. huhtikuuta 1917 Shetlandinsaarten vesillä. Aluksen 23 hengen miehistöstä pelastui vain yksi.
S/S Frixos oli rakennettu vuonna 1888 Richardson, Duck & Co:n telakalla Stockton-on-Teesissä Englannissa. Aluksen vetoisuus oli 2 447 bruttorekisteritonnia, pituus 90,6 metriä, leveys 12,2 metriä ja syväys 5,8 metriä. Laivan trippelihöyrykoneen teho oli 247 hevosvoimaa. Laivan omisti vuoteen 1898 saakka Carlisle & Co-varustamo ja sen nimenä oli S/S Hawkhurst. Tämän jälkeen laiva oli S/S Fos nimisenä norjalaisen Alf Monsenin omistuksessa vuoteen 1911 saakka ja sitten vuoteen 1914 S/S Bosbon-nimisenä norjalaisen T. Laurantzonin omistuksessa. Vuonna 1913 perustettu suomalaisvarustamo Rederiaktiebolaget Argonaut osti laivan vuonna 1914.
S/S Frixos pakko-otettiin venäläis-englantilaisen sopimuksen nojalla Britannian ja Venäjän väliseen likenteeseen. Saksalainen sukellusvene U-30 upotti laivan 13. huhtikuuta 1917 Shetlandinsaarten vesillä laivan ollessa matkalla Muurmannista Middlesbroughiin. Sukellusveneen torpedon osuttua keskilaivaan miehistö siirtyi pelastusveneisiin mutta veneet eivät päässeet kyllin nopeasti uppoavan laivan läheisyydestä ja joutuivat imupyörteeseen. Lähellä ollut norjalaislaiva onnistui pelastamaan vain laivan perämiehen Lindströmin.
S/S Great Western

Joseph Walterin maalaus, joka kuvaa Great Westernin lähtöä neitsytmatkalleen Bristolista vuonna 1838.
S/S Great Western avasi säännöllisen höyrylaivaliikenteen Atlantin poikki. Se saapui Bristolista New Yorkiin 23. huhtikuuta vuonna 1838. Atlantin ylitys vei kaksi viikkoa, mikä oli puolet purjealusten käyttämästä ajasta. Aluksen uppouma oli 1440 tonnia.
S-IV

S-IV oli Saturn I -kantoraketin toisen vaihe. Siihen perustuvaa S-IVB -vaihetta käytettiin Saturn IB ja Saturn V raketeissa.
Tekniset ominaisuudet

Korkeus: 12,19 m
Halkaisija: 5,49 m
Moottori: 6 kpl RL-10
Työntövoima: 400 kN
Ajoaine: LH2 / LOX
Ajoaika: n. 410 s
Aiheesta muualla

NASA: Apollo Program Summary Report, Part 1 history.nasa.gov.  April 1975.
Ruhovaara

Ruhovaara on kylä Joensuun kaupungin itäosassa Pohjois-Karjalassa valtakunnan rajan tuntumassa noin 70 kilometriä Joensuun keskustasta ja noin 25 kilometriä Tuupovaaran kirkonkylästä kaakkoon. Osa kylästä luovutettiin Neuvostoliitolle 1944. Aikaisemmin Ruhovaara kuului Korpiselän kuntaan vuoteen 1946 asti ja sitten Tuupovaaran kuntaan vuoteen 2005 asti. Ruhovaaran naapurikyliä ovat muun muassa Mannervaara ja Syrjävaara.
Ruhovaaraan johtaa maantie Mannervaarasta seututie 500:lta. Tie johtaa valtakunnan rajalle ja sieltä edelleen Korpiselän tyhjillään olevaan kirkonkylään Venäjän puolelle.
Ruhovaarassa toimi tilapäinen rajanylityspaikka, mutta se lakkautettiin vuonna 2011.
Aiheesta muualla

Tuupovaaran Pilkekylät ry.
Korpiselän kylät
Haukivaara • Hoilola • Hominvaara • Karali • Keskijärvi • Kilpijärvi • Kitilänselkä • Kokkari • Korpiselkä (kirkonkylä) • Kruununpuisto • Lehmivaara • Mannervaara • Meriinaho • Ruhovaara • Saarivaara • Saaroinen • Tolvajärvi • Tšiipakka • Tšikki • Tšokki • Vieksinki • Yläjärvi • Ägläjärvi
Santarém (Brasilia)

| Santarém |
| --- | --- |
 Santarémin katedraali
 lippu:  vaakuna

 Santarém
 Koordinaatit: 02°25′48″S, 54°43′12″W 
Valtio:  Brasilia
Osavaltio:  Pará
Perustettu:  1661
Pinta-ala:  
 – Kokonaispinta-ala:  18 500 km²
Korkeus:  51 m
Väkiluku (2016):  294 447
 – Väestötiheys:  15,9 as./km²
Infobox OKVirheellinen NIMI-arvo: 
Santarém [-re´m] on kaupunki Parán osavaltiossa Pohjois-Brasiliassa. Se sijaitsee Tapajósin ja Amazonin jokien yhtymäkohdassa. Kaupungissa on arviolta 294 447 asukasta (vuonna 2016) ja sen pinta-ala on 18 500 neliökilometriä.
Jesuiitat perustivat Santarémin lähetysasemaksi 1661. Kaupunki sijaitsee 700 kilometriä Belémistä länteen. Santarémissä on jokisatama ja kauppakeskus, sekä auto-, kone- ja elektroniikkateollisuutta. Kaupungista on kumin, juutin ja puutavaran vientiä.
Aiheesta muualla

Kuvia tai muita tiedostoja aiheesta Santarém Wikimedia Commonsissa
Ruhr

| Ruhr |
| --- | --- |
 Joen sijainti Saksan kartalla
Alkulähde:  Rothaargebirge
Laskupaikka:  Rein
Maat:   Saksa
Pituus:  230 km
Ruhria Essenin varrella
Ruhr on 230 kilometrin pituinen Reinin sivujoki Saksassa, Nordrhein-Westfalenin osavaltiossa. Joki lähtee Winterbergistä, Sauerlandista, ja laskee Reiniin Duisburgin kohdalla. Joen varrella sijaitsevat muun muassa Mülheim an der Ruhr, Essen, Bochum, Hagen ja Dortmund. Teollisen vallankumouksen myötä Ruhrin, Reinin ja Lippen väliselle Ruhrin alueelle kasvoi merkittävä ja tiiviisti asuttu teollisuuskeskittymä. Koko alueen isommasta konurbaatiosta käytetään nimitystä Rein–Ruhr.
Aiheesta muualla

Kuvia tai muita tiedostoja aiheesta Ruhr Wikimedia Commonsissa
Rohtasin linnoitus

Rohtasin linnoitus
Rohtasin linnoitus (urduksi قلعہ روہتاس Qila Rohtas) on linnoitus  nykyisessä Pohjois-Pakistanissa. Sen rakennutti pataanihallitsija Sher Shah Suri (1486 – 1545) puolustautuakseen moguleita vastaan. Linnoitusta ei koskaan valloitettu, joten se on säilynyt poikkeuksellisen hyvin. 

Se on esimerkki pataani- ja hindukulttuurin yhdistymisestä alueella. Linnoitus koostuu neljäkilometrisesta muurista, 68 tornista ja kahdestatoista linnoitetusta portista joista jokainen on erilainen. Linnoituksessa pystyi puolustautumaan 30 000 miehen armeija.
Linnoitus on Unescon maailmanperintökohde vuodesta 1997.
Santarcangelo di Romagna

| Santarcangelo di Romagna |
| --- | --- |

 vaakuna
 Santarcangelo di Romagna
 Koordinaatit: 44°3′52″N, 12°26′59″E 
Valtio:   Italia
Alue:  Emilia-Romagna
Maakunta:  Rimini
Pinta-ala:  
 – Maa:  45,01  km²
Korkeus:  42 (min. 22 - maks. 182)  m
Väkiluku (2014):  21 814 
 – Väestötiheys:  484 as./km²
 
 Kunnan kotisivut 
Infobox OKVirheellinen NIMI-arvo: 
Santarcangelo di Romagna on kunta Italiassa olevassa Riminin maakunnassa Emilia-Romagnan alueella. Sen vanhakaupunki kapeine kujineen on rakennettu Colle Giove -nimisen mäen päällä. Siellä sijaitsevat myös tärkeimmät nähtävyydet. Niitä ovat paavi Klemens XIV:n kunniaksi rakennettu riemukaari sekä kaupunkikuvaa hallitseva kellotorni. Kaupunki on tullut tunnetuksi heinäkuussa pidettävästä kansainvälisestä teatterifestivaalista, joka on järjestetty vuodesta 1971 lähtien.
Kuvagalleria

Piazza San Prospero
Paavi Klemens XIV:lle omistettu riemukaari
Santarém (Portugali)

| Santarém |
| --- | --- |
 lippu:  vaakuna
 Santarém Portugalin kartalla
 Koordinaatit: 39°14′21″N, 8°41′14″W 
Valtio:  Portugali
Alue:  Alentejo
Ala-alue:  Lezíria do Tejo
Piiri:  Santarém
Hallinto:  
 – Hallinnon tyyppi:  Kunta
 – Pormestari:  Ricardo Gonçalves
Väkiluku (2011):  62 200
 
 www.cm-santarem.pt 
Infobox OKVirheellinen NIMI-arvo: 
Santarém [-re´m] on kaupunki Keski-Portugalissa.
Kaupunki sijaitsee noin 70 kilometriä Lissabonista koilliseen. Se on Santarémin piirin pääkaupunki. Vuonna 2011 siellä asui 62 200 ihmistä. Santarémissa harjoitetaan elintarviketeollisuutta ja turismia. Siellä on myös keskiaikaisen linnan rauniot ja useita historiallisia kirkkoja, muun muassa varhaisgoottilainen nykyisin museona toimiva São João de Alporãon kirkko 1100-luvulta.
Aiheesta muualla

Kuvia tai muita tiedostoja aiheesta Santarém Wikimedia Commonsissa
Santarémin piirin kunnat
Abrantes
Alcanena
Almeirim
Alpiarça
Benavente
Cartaxo
Chamusca
Constância
Coruche
Entroncamento
Ferreira do Zêzere
Golegã
Mação
Ourém
Rio Maior
Salvaterra de Magos
Santarém
Sardoal
Tomar
Torres Novas
Vila Nova da Barquinha
Santarmi

Ranskalaisia santarmeja
Santarmiksi (ransk. gendarme) kutsutaan sotilaallisesti järjestäytyneen yleistä turvallisuutta valvovan poliisin jäsentä. Nimitys tulee keskiajan ranskan asemiestä tarkoittavasta ilmauksesta gens d’armes. Santarmia ei pidä sekoittaa sotilaspoliisiin.
Santarmilaitos on muun muassa monessa eteläeurooppalaisessa valtiossa. Yleisimmin santarmilaitos on puolustusministeriön alainen poliisiorganisaatio.
Ranskassa valtiollinen poliisi on nimeltään Gendarmerie. Italiassa on Carabinieri ja Espanjassa Guardia Civil. Kanadan santarmilaitoksesta käytetään vanhahtavaa nimeä ratsupoliisi, vaikka se ei olekaan enää aikoihin liikkunut ratsain.
Maat, joilla on tai on ollut käytössä jonkinlainen santarmijärjestelmä. Sinisellä merkityissä maissa on toimiva santarmiorganisaatio, punaisella merkityissä taas on aiemmin ollut sellainen.
Keisarillisen Venäjän erillistä santarmikuntaa käytettiin pääasiassa rajavartio- ja valtiollisen poliisin tehtäviin. Sanalla on tästä historiasta johtuen suomen kielessä hieman kielteinen sävy.[lähde? ] Suomen suuriruhtinaskunnassa toimi vuosina 1867–1917 Suomen santarmihallitus.
Vatikaanivaltiolla on oma santarmilaitos, joka vastaa maan turvallisuudesta yhdessä Sveitsiläiskaartin kanssa.
Aiheesta muualla

Kuvia tai muita tiedostoja aiheesta Santarmi Wikimedia Commonsissa
Santarmisto tsaarivallan Tšeka, Hakkapeliitta, 02.08.1938, nro 31, s. 22, Kansalliskirjaston digitaaliset aineistot
Royal Victorian asema

Royal Victoria on vuonna 1994 avattu Docklands Light Railwayn asema Newhamin alueella Lontoon itäosassa. Asema sijaitsee DLR:n Becktoniin johtavan haaran varrella Lontoon matkakortin maksualueella 3.
Royal Victorian asemalta on lyhyt matka Emirates Air Line -köysiradan itäiselle pääteasemalle Royal Docksille.
Aseman laiturialuetta
Aiheesta muualla

Kuvia tai muita tiedostoja aiheesta Royal Victorian asema Wikimedia Commonsissa
Royal Victorian asema Lontoon liikennelaitoksen sivuilla (englanniksi)
Safe Trip Home

| Safe Trip Home Dido |
| --- | --- | --- |

Studioalbumin tiedot
 Äänitetty : Lontoo, Los Angeles
 Julkaistu: 17. marraskuuta 2008
 Tuottaja(t): Rollo Armstrong, Dido Armstrong, Jon Brion
 Tyylilaji: pop
 Kesto: 49.46
 Levy-yhtiö: BMG, Cheeky, RCA
Listasijoitukset
  Suomen virallinen lista: 24.
Didon muut julkaisut
| Life for Rent 2003 | Safe Trip Home 2008 | Girl Who Got Away 2013 |
Safe Trip Home on Didon kolmas studioalbumi, joka julkaistiin 17. marraskuuta 2008. Albumilla kuullaan Didon yhteistyötä veljensä Rollo Armstrongin, Jon Brionin, Brian Enon, Mick Fleetwoodin, Citizen Copen sekä Questloven kanssa. Albumi oli IFPI:n mukaan maailman 44:nneksi myydyin vuonna 2008.
Albumi ylsi Suomen virallisen listan sijalle 24.
Kappaleet

Don't Believe in Love – 3.53 (säv. Dido Armstrong, Rollo Armstrong, Jon Brion)
Quiet Times – 3.17 (säv. D. Armstrong)
Never Want to Say It's Love – 3.35 (säv. D. Armstrong, R. Armstrong, Brion)
Grafton Street – 5.57 (säv. D. Armstrong, R. Armstrong, Brian Eno)
It Comes and It Goes – 3.28 (säv. D. Armstrong, R. Armstrong, Brion)
Look No Further – 3.14 (säv. D. Armstrong, R. Armstrong, Brion)
Us 2 Little Gods – 4.49 (säv. D. Armstrong, R. Armstrong, Rick Nowels, Daisy Gough)
The Day Before the Day – 4.13 (säv. D. Armstrong, R. Armstrong)
Let's Do the Things We Normally Do – 4.10 (säv. D. Armstrong, Brion)
Burnin' Love – 4.12 (säv. D. Armstrong, Citizen Cope)
Northern Skies – 8.57 (säv. D. Armstrong, R. Armstrong)
Kappaleet > iTunes & Deluxe Edition

<li value=12For One Day – 5.43 (säv. D. Armstrong)
Summer – 3.55 (säv. D. Armstrong)
Northern Skies (Rollo version) – 5.53 (säv. D. Armstrong, R. Armstrong)
The Day Before the Day (5/4) – 4.14 ((Early mix, iTunes bonus version), säv. D. Armstrong, R. Armstrong)
Arviot

Allmusic:
Entertainment Weekly: B
Rolling Stone:
Romanssimusiikin edistämisyhdistys

Romanssimusiikin edistämisyhdistys (Meidän Romanssi) on vuonna 2008 perustettu rekisteröity yhdistys. Se pyrkii edistämään romanssimusiikin harrastusta Suomessa ja rakentamaan kulttuuridialogia Suomen ja Venäjän välillä romanssimusiikin ympärillä. Taiteilija Elena Putina on yhdistyksen puheenjohtaja.
Samsung Galaxy A32

| Samsung Galaxy A32 |
| --- | --- |

Valmistaja:  Samsung
Edeltäjä:  Samsung Galaxy A31
Muut versiot:  Samsung Galaxy A32 5G
Käyttöverkot:  2G, 3G ja 4G
Mitat:  158,9 × 73,6 × 8,4 mm
Paino:  184 g
Näyttö:  Super AMOLED 6,4", 90 Hz
Näytön kuvatarkkuus:  1 080 × 2 400 px
Suoritin:  Mediatek Helio G80 -kahdeksanydin­prosessori
Grafiikkapiiri:  Mali-G52 MC2
Muisti:  64 tai 128 Gt
Keskusmuisti:  4, 6 tai 8 Gt
Takakamera:  64 Mpx + 8 Mpx (ultralaajakulma) + 5 Mpx (makro) + 5 Mpx (syvyys)
Etukamera:  20 Mpx
Käyttöjärjestelmä:  Android 11
Akku:  5 000 mAh
Liitännät:  USB-C, kuulokeliitäntä
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin
Infobox OKNimi-testi OK: 
Samsung Galaxy A32 on Samsungin 25. helmikuuta 2021 julkistama älypuhelin. Siitä on olemassa 5G-verkkoja tukeva Samsung Galaxy A32 5G, joka poikkeaa Galaxy A32:sta 5G-tuen lisäksi muun muassa näytön tarkkuudellaan, prosessorillaan ja kameroillaan.
Puhelimessa on kahdeksanydinprosessori ja 6,4 tuuman näyttö, joka tukee 90 hertsin kuvataajuutta. Tallennustilaa on valittavana 64 tai 128 gigatavua ja keskusmuistia neljä, kuusi tai kahdeksan gigatavua. Tallennustila on laajennettavissa enintään yhden teratavun microSD-korteilla. Puhelimessa on neljä takakameraa. Pääkameran tarkkuus on 64 megapikseliä, ultralaajakulmakameran kahdeksan megapikseliä, makrokameran viisi megapikseliä ja syvyyskameran viisi megapikseliä. Etukameran tarkkuus on 20 megapikseliä. Akun kapasiteetti on 5 000 milliampeerituntia ja se tukee 15 watin pikalatausta. Puhelimessa on näytönalainen sormenjälkitunnistin. Käyttöjärjestelmänä on Android 11 ja käyttöliittymänä One UI 3.1.
Aiheesta muualla

Samsung Galaxy A32 Samsungin sivuilla (englanniksi)